CELEX: C2007/269/118
Language: el
Date: 2007-11-10 00:00:00
Title: Υπόθεση T-357/07: Προσφυγή της 19ης Σεπτεμβρίου 2007 — Focus Magazin Verlag κατά ΓΕΕΑ — Editorial Planeta (FOCUS Radio)

10.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/65
            
         Προσφυγή της 19ης Σεπτεμβρίου 2007 — Focus Magazin Verlag κατά ΓΕΕΑ — Editorial Planeta (FOCUS Radio)
   (Υπόθεση T-357/07)
   (2007/C 269/118)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Focus Magazin Verlag GmbH (Μόναχο, Γερμανία) (εκπρόσωπος: B.C. Müller, δικηγόρος).
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Editorial Planeta, SA (Βαρκελώνη, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει τα σημεία 1, 3 και 4 της αποφάσεως που εξέδωσε το τέταρτο τμήμα προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), στις 20 Ιουλίου 2007, επί της διαδικασίας ανακοπής B 516 742 (αίτηση υπ' αριθ. 2 340 289)·
            
         
               —
            
            
               να μεταρρυθμίσει την ως άνω προσβαλλόμενη απόφαση και να καταχωρίσει το σήμα το οποίο αφορά η αίτηση για τα ακόλουθα προϊόντα και υπηρεσίες:
               
                           —
                        
                        
                           κλάση 9: Ηλεκτρονικοί υπολογιστές και συσκευές επεξεργασίας δεδομένων· μνήμες για συστήματα επεξεργασίας δεδομένων· μέσα δεδομένων κάθε είδους εφοδιασμένα με πληροφορίες και αναγνώσιμα από μηχανήματα, καθώς και μέσα εγγραφής ήχου και εικόνας, ειδικότερα δισκέτες, σύμπυκνοι δίσκοι απλής ανάγνωσης (CD-ROM), ψηφιακοί βιντεοδίσκοι (DVD), κάρτες με πλινθίο, μαγνητικές κάρτες, κασέτες βίντεο, σύμπυκνοι δίσκοι και δίσκοι βίντεο· συλλογές πληροφοριών εγγεγραμμένων σε μέσα δεδομένων·
                        
                     
                           —
                        
                        
                           κλάση 16: Έντυπο υλικό, έντυπα, περιοδικά, εφημερίδες, βιβλία, υλικό βιβλιοδεσίας, αφίσες, αυτοκόλλητα, ημεροδείκτες, φωτογραφίες και φωτογραφικά προϊόντα· και είδη γραφείου (εκτός των επίπλων), υλικό διδασκαλίας και εκπαίδευσης (εκτός συσκευών), περιλαμβανόμενα στην κλάση 16
                        
                     
                           —
                        
                        
                           κλάση 41: Ψυχαγωγία, ειδικότερα ραδιοφωνική ψυχαγωγία· διεξαγωγή ψυχαγωγικών, ζωντανών, εκπαιδευτικών, επιμορφωτικών, καθώς και πολιτιστικών και αθλητικών εκδηλώσεων, περιλαμβανομένων στην κλάση 41
                        
                     
         
               —
            
            
               να καταδικάσει την ανακόπτουσα στο σύνολο των δικαστικών εξόδων, περιλαμβανομένων και εκείνων της παρούσας προσφυγής.
            
         Ισχυρισμοί και κύρια επιχειρήματα
   
      Αιτούσα την καταχώριση σήματος: Η προσφεύγουσα.
   
      Σήμα προς καταχώριση: Το λεκτικό σήμα «FOCUS Radio» για προϊόντα και υπηρεσίες των κλάσεων 9, 16, 35, 38, 41 και 42 — αίτηση υπ' αριθ. 2 340 289.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Editorial Planeta, SA.
   
      Αντιταχθέν δικαίωμα επί σήματος ή σημείου: Τα εθνικά λεκτικά και εικονιστικά σήματα «FOCUS MILENIUM», «PLANETA FOCUS» και «PLANETA FOCUS 99» για προϊόντα και υπηρεσίες των κλάσεων 9, 16 και 41.
   
      Απόφαση του τμήματος ανακοπών:Δέχθηκε εν μέρει την ανακοπή.
   
      Απόφαση του τμήματος προσφυγών: Ακύρωσε εν μέρει την απόφαση του τμήματος ανακοπών και απέρριψε εν μέρει την αίτηση καταχωρίσεως.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94,καθόσον τα επίμαχα σήματα δεν ομοιάζουν σε βαθμό που να προκαλείται κίνδυνος συγχύσεως.